Deák Ágnes - artportal.hu
Budapest, 1958-01-2
1985-89: Magyar Képzőművészeti Főiskola, 1989-92: Posztgraduális képzés, mesterei: Mészáros Mihály, Vigh Tamás, Segesdi György, Somogyi József. 1989-93: Fiatal Képzőművészek Stúdiója; 1977: Képzőművészeti Szakközépiskola 200. évfordulójára emlékérem I. díj; 1987: Szt. István emlékére pályázat II. díj; 1989: Baudelaire: A romlás virágai pályázat pann-díj. ~ már a középiskolában is szobrásznak tanult, a főiskolán Vigh Tamás és Somogyi József növendékeként végzett. A fiatal művésznő többnyire szintetikus anyagokból készült kisplasztikái a transzparencia és ezzel összefüggésben a negatív forma, a hiány plasztikai minőségeivel, formaalkotó lehetőségeivel foglalkoznak. Emlékezetes Echnaton c. szobra (1991), melynek áttetsző piramisa mintegy palackpostaként őrzi az idegen anyagot, letűnt, archaikus korok emlékezetét, vagy az a műve (Cím nélkül, 1990), mely borostyánként zárja magába egy valami vagy valaki után nyúló, valamit megragadó kéz negatív lenyomatát, plasztikus hiányát.
Chikán B.: Tessék választani, Magyar Hírlap, 1991/7.
1991 • Fészek Klub, Budapest
1995 • Iskola Galéria, Budapest
1987 • Szt. István emlékére, Barcsay Terem, Budapest
1989 • Baudelaire • A romlás virágai, Barcsay Terem, Budapest
1989-93 • Stúdió kiállítások
1990 • Nap-Nap, Pálvölgyi cseppkőbarlang
1996 • Önéletrajzok, Újpesti Galéria, Budapest